29 בספטמבר 2022

**לכבוד**

**מר אמיר שני, יו"ר ארגון התאגידים של סוכני המכס והמשלחים הבינלאומיים**

**מר גדי כהן, נשיא לשכת סוכני המכס והמשלחים הבינלאומיים, חיפה**

**מר יחיאל נויפלד, יו"ר לשכת סוכני המכס והמשלחים הבינלאומיים ת"א**

**מר יאיר ביטון, יו"ר חטיבת חברות הבלדרות הבינלאומית**

**מר ברי פינטוב, מנכ"ל ארגון התאגידים של סוכני המכס**

**מר נמרוד הגלילי, מנהל תחום בלדרות, לשכת המסחר**

**גב' מרים צור, מנכ"לית פדקס ישראל**

**מר רפי רוזליס, מנכ"ל DHL/FC ישראל ודרום אירופה**

**הנדון: מורשה חתימה ביצוא לקראת העלאת מערכת שער עולמי ביצוא**

**ב- 15 בינואר 2023, תעלה לאוויר מערכת יצוא חדשה במסגרת פרויקט המכס "שער עולמי".**

לקראת עליית המערכת ועל מנת שהקהילייה תיערך באופן המיטבי, התקיימו כנסים, ניתנו הדרכות לסוכני המכס במיקודים שונים, התקיים וובינר רחב ליצואנים בשיתוף מכון היצוא, נשלחו מכתבי הבהרה והנחיות כולל טיוטת הוראת נוהל.

זאת הזדמנות טובה להודות על שיתוף הפעולה שמינהל המכס מקבל ועל התקדמות משביעת רצון של חלק מהגורמים בקהילה.

לו"ז הפרויקט הוצג בפניכם וכאמור ב- 1 בספטמבר, בנוסף על תהליכי האוויר והים, החל פיילוט חובה גם לתהליכים יבשתיים, דואר ובלדרות מסחרי.

אנו מדגישים שוב כי קיימים עדיין גורמים שמוכנותם מוטלת בספק, וקיימת להם סכנה כאשר המערכת תעלה לאוויר.

זה המקום לבקש מכולם לנקוט בכל האמצעים הדרושים, כדי לא להישרך מאחור ולהיוותר ללא מערכת עובדת שנוסתה במועד שנקבע.

**מורשי חתימה ביצוא**

בהמשך למכתבי מה- 19 במאי, התבקשתם להעביר אליי רשימה של כל עובדי היצוא בעמילויות המכס וזאת במטרה לבחון את מעמדם של עובדים אלו לעניין הגשת הצהרות יצוא במערכת שער עולמי.

להלן המתווה שהוסכם ע"י מר כפיר חן, ראש מינהל המכס ומר אמיר שני, יו"ר ארגון התאגידים של סוכני המכס והמשלחים הבינלאומיים:

1. מורשה חתימה ביצוא יהיה:
2. סוכן מכס או פקיד רשוי ע"פ חוק
3. עובד בתאגיד שיש לו שנה ניסיון ומעלה שגם אושר ע"י מינהל המכס
4. דגשים למורשה חתימה ביצוא:
5. מורשה חתימה לא יוכל להיות משויך ליותר מתאגיד מכס אחד בו זמנית
6. מס' הרישוי של מורשה החתימה יהיה ת.ז.
7. עובדים אלו לא יחויבו בתשלום אגרה (כדוגמת פקיד רשוי)
8. עובדים אלו לא יחויבו ברישוי/ אישור (כדוגמת פקיד רשוי)
9. עובדים אלו לא יקבלו כרטיס מכס (כדוגמת פקיד רשוי)
10. מתווה זה מוגבל לשנה מתאריך העלייה לאוויר ובמהלך שנה זו, מינהל המכס יבחן את האפשרויות לקביעת מתווה קבוע בשת"פ עם נציגים מטעמכם.
11. בהתאם לרשימות ששלחתם ולמיפוי שביצענו, אנו נעדכן במערכת פעילות "מורשה חתימה ביצוא" את כל העובדים בעלי ותק של שנה ומעלה ושאושרו על ידינו.
12. יישלח מכתב לכל עמילות מכס בנפרד, שיכלול את העובדים אשר אושרו והוזנו על ידי המכס כמורשי חתימה ביצוא. **אבל**,
13. **לשיקול דעתו של כל תאגיד סוכן מכס** לאלו עובדים מתוך רשימה זו להנפיק כרטיס חכם/ הרשאה בפועל לחתימה.

מערכת היצוא שער עולמי היא פרויקט לאומי שתשנה את פני הסחר של מדינת ישראל ותתרום משמעותית לקידום היצוא ולתעשייה הישראלית.

בהזדמנות זו, אנו רוצים להודות לכל אחד ואחד מכם, על המשאבים שאתם משקיעים להצלחת הפרויקט ועל שיתוף הפעולה המלא.

נבקשכם להעביר מכתב זה לידיעת כל הגורמים הרלוונטיים.

**בברכת גמר חתימה טובה,**

**שרה ביטון יגאל מלכא**

**מנהלת תחום בכירה יצוא גובה מכס מרכז ומנהל חדר מצב ש"ע יצוא**

**העתקים:**

מר כפיר חן, ראש מינהל המכס

מר יצחק ליאון, מנהל תחום מחסנים, סב"נים וסוכני מכס

גב' ענבל קורקוס, עו"ד, ממונה מכס וסחר חוץ

מר אוהד יפה, מנהל תחום יישומים, אגף טכנולוגיות דיגיטליות ומידע

מר ארז אמיר, מנהל פרויקט יצוא שער עולמי, אגף טכנולוגיות דיגיטליות ומידע